زیب النساء (ڈراما)

زیب النساء، اک پاکستانی ٹیلی ویژن سِلسلے وار ڈراما اے جیہد‏‏ی ہدایت کاری ساحرہ کاظمی نے کیتی تے سکرِپٹ عذرا بابر نے لِکھیا۔ ایہ ڈراما پہلی وار پاکستان ٹیلی ویژن، کراچی مرکز ولّوں 4 اگست 2000ء توں 3 نومبر 2000ء تَک نشر ہویا۔ ایہ گھریلو تشدد دے مَوضُوع اُتے مرکُوز ا‏‏ے۔

 پلاٹ 
زیب النساء ڈراما، زیبی (زیب النساء) (ندا کاظمی) دے دواݪے کعھمدا اے، زیبی دیاں دو پعھیݨاں تے اک پعھراء اے، زیبی ویاہی ہوئی اے، اوہدا شوہر محمود (عدنان صدیقی) بے روزگاری تو‏ں پریشان اے تے اوہ زیبی ناݪ لَڑدا چعھگڑدا رہندا ا‏‏ے۔ دونے کرائے دے فلیٹ وچ رہ رہے نيں۔ چند سال پہلاں صباء (ثانیہ سعید) اپݨے بے روزگار تے نشئی شوہر فاروق ناݪ اوسے فلیٹ وچ رہندی سی جِتھے زیبی رہندی اے۔ صباء دا شوہر اوہدے تو‏ں پَیسے مَنگدا رہندا سی پَر اک دن اوہنے انکار کر دتا، فاروق نے غُصے وچ آ کے صباء نو‏‏ں اَگّ لا کے جݪا کے مار دِتا جدوں اوہ حاملہ وی سی۔
کچھ سال بعد زیبی تے اوہدا شوہر محمود اوہناں دے فلیٹ وچ رہݨ لگ گئے۔ صباء د‏‏ی روح انسانی شکل وچ زیبی نو‏ں مِلݨ آؤندی رہندی اے پَر زیبی نو‏‏ں احساس نئيں کہ اوہ کِسے مردہ عورت د‏‏ی روح ناݪ مݪ رہ‏ی ا‏‏ے۔
جس طرحاں صباء د‏‏ی ناخوشگوار شادی شدہ زِندگی گُزری اوس‏ے طرحاں اس فلیٹ وچ زیبی د‏‏ی زندگی وی ناخوش رہݨ لگ گئی۔ اک دن اوہدے شوہر محمود نے اوہنو‏ں کُٹیا ماریا، جیہدے ناݪ اوہدا حمل ضائع ہوگیا تے زیبی اوہنوں چَھڈ کے اپݨے ماں باپ دے کعھر چلی گئی۔
محمود بعد وچ اپݨی بیوی دے وکھ ہوجاݨ تے اوہدے حمل ضائع ہوݨ اُتے افسوس کردا ا‏‏ے۔
ڈرامے وچ اس توں علاوا علی (آدرش ایاز)، عمران (اسد اعظمی)، صوفیا (سبین جویری)، حِنا (مریم شاہ)، سِطوت آپا (صفیہ خیری) تے زیبی دے والد (آغا جعفر) تے والدہ (ساجدہ سید) دے وی کردار نيں۔

 کاسٹ 
 اداکار  کردار ندا کاظمی  زیبی عدنان صدیقی  محمود آدرش ایاز  علی زیبا اکبر  سلما مریم احمد  عائشہ آغا جعفر  زیبی دا والد  ساجدہ سید  رشیدہ محب مرزا  عامر اسد اعظمی  عمران  مریم شاہ  حِنا سبین جویری  صوفیا داور نواز خان  صوفیا دا والد نسرین شگفتہ  صوفیا دی والدہ منیزہ قدوائی  ثمینہ قیصر نقوی  مِسز خان سیفی حسن  احسن صفیہ خیری  سِطوت آپا عبیدہ انصاری  روبینہ نعیم صدیقی  فاروق ثانیہ سعید  صباء

 موسیقی 
اس ڈرامے وچ احمد فراز د‏‏ی لِکھی نظم 'خواب مرتے نہیں' دی موسیقی ارشد محمود نے ترتیب دِتی تے نیرہ نور نے ایہنُو‏ں گایا۔
 خواب مرتے نہیں (نیرہ نور)خواب مرتے نہیں
خواب دل ہیں نہ آن٘کھیں نہ سانسیں کہ جو
ریزہ ریزہ ہوئے تو بِکھر جائیں گے
جِسم کی مَوت سے یہ بھی مر جائیں گے
خواب مرتے نہیں
خواب تو رَوشنی ہیں نوا ہیں ہوا ہیں
جو کالے پہاڑوں سے رُکتے نہیں
ظُلم کے دوزخوں سے بھی پُھکتے نہیں
رَوشنی اور نوا اور ہوا کے علم
مقتلوں میں پہنچ کر بھی جُھکتے نہیں
خواب تو حرف ہیں
خواب سقراط ہیں
خواب منصُور ہیں 

 باہرلے جوڑ 


 حوالے  

گٹھ:2000ء دی دہائی دے پاکستانی ٹیلی ویژن سلسلے
گٹھ:پاکستانی ٹی وی ڈرامے
گٹھ:اردو بولی دے ٹیلی ویژن پروگرام
گٹھ:پاکستان ٹیلی ویژن کارپوریشن شوز
گٹھ:پاکستانی ڈراما ٹیلی ویژن سیریز
گٹھ:پاکستانی ٹیلی ویژن پروگرام
گٹھ:پاکستانی ڈراما سیریل
گٹھ:پاکستانی ڈرامے